Lou Doillon

Lou Doillon (naskiĝis  en Neuilly-sur-Seine, Francio) estas franca-brita aktorino, modelo, kantistino kaj kantaŭtoro-komponistino.

 Biografio 
Lou kreskis en familio de famaj artistoj. Ŝi estas filino de angla kantistino kaj aktorino Jane Birkin kaj franca kino-reĝisoro Jacques Doillon. Ŝi estas nepino de aktorino Judy Campbell, kaj malpli aĝa fratino de aktorino Charlotte Gainsbourg kaj de fotistino Kate Barry (1966-2013, filino de komponisto John Barry). En 2007 ŝi pozis por Givenchy en la Pirelli-kalendaro kun Penélope Cruz, Sophia Loren, inter aliaj, kaj defilis por Missoni, Tom Ford kaj Dior.

Ŝi debutis kiel aktorino kiam ŝi estis 5-jaraĝa en la filmo de Agnès Varda Kung-Fu master, apud ŝiaj patrino kaj fratino Charlotte. Poste ŝi revenis al kino en 1998 en filmo reĝisorita de sia patro, titolita Trop peu d'amour, kaj la sekvan jaron en Mauvaises fréquentations reĝisorita de Jean-Pierre Améris. Ŝia apero en la komedio de Michel Blanc Embrassez qui vous voudrez, konfirmis ŝian sukceson. En 2002, ŝi partoprenis en Blanche, filmo reĝisorita de Bernie Bonvoisin eksa membro de la franca rok-grupo Trust.

En 2012, kun la apogo de Étienne Daho, ŝi aperigis sian unuan albumon, Places, kiun ŝi verkis kaj komponis. Rekompencita per granda sukceso de recenzo kaj publiko, ŝi estis nomumita «plej bona interpretistino de la jaro» en la Victoires de la musique en 2012.

 Filmaro 
 1987: Kung-Fu master, Agnès Varda
 1998: Trop (peu) d'amour, Jacques Doillon
 1999: Mauvaises fréquentations, Jean-Pierre Améris
 2000: Scénario sur la drogue, kolektiva
 2000: Mamirolle, Brigitte Coscas
 2002: Embrassez qui vous voudrez, Michel Blanc
 2002: Blanche, Bernie Bonvoisin
 2004: Saint Ange, Pascal Laugier
 2005: La vida perra de Juanita Narboni, Farida Ben Lyziad
 2006: Go Go Tales, Abel Ferrara
 2006: Sisters, Douglas Buck
 2009: Bazar, Patricia Plattner
 2011: Gigola, Laure Charpentier
 2011: Polisse, Maïwenn
 2012: Un enfant de toi, Jacques Doillon

 Diskaro 
 2012: Places
 2015: Lay Low

 Referencoj 

 Eksteraj ligiloj 

 Lou Doillon en IMDb
 Oficiala retejo de Lou Doillon
 Biografio

 Fonto 

Kategorio:Francaj fotomodeloj
Kategorio:Francaj aktoroj
Kategorio:Francaj kantistoj
Kategorio:Naskiĝintoj la 4-an de septembro